Drie vas vir Durban-sleepmoordArgieffoto. Drie mans is in hegtenis geneem in verband met die moord op ŉ 20-jarige man van Overport wat Dinsdagaand in Durban met ŉ skerp voorwerp gesteek en glo in ŉ teerpad gesleep is. Maj. Thulani Zwane, provinsiale polisiewoordvoerder, het Donderdag gesê speurders van die Sydenham-polisie het die verdagtes, tussen 20 en 26 jaar oud, Woensdag in hegtenis geneem. “Die verdagtes word van moord aangekla en moet binnekort in die Durban-landdroshof verskyn,” het Zwane gesê. Maroela Media het vroeër berig die slagoffer is Dinsdagaand omstreeks 22:30 in West Riding Rowstraat in Sherwood dood. Die polisie het aanvanklik gedink dat hy deur ŉ voertuig getref is. Zwane het gesê die motief vir die moord is nog nie bekend nie.